b"\n_START_ARTICLE_\nBifurcaci\xc3\xb3 a desnivell\n_START_PARAGRAPH_\nUna bifurcaci\xc3\xb3 a desnivell o un  salt de molt\xc3\xb3  \xc3\xa9s un tipus de bifurcaci\xc3\xb3 aplicada a les carreteres o a les vies de ferrocarril, amb la particularitat que la via bifurcada passa per sobre o per sota de les vies principals. L'alternativa a aquest tipus de bifurcaci\xc3\xb3 seria crear-ne una amb totes les vies al mateix nivell, per\xc3\xb2 en aquest cas els trens necessiten envair la resta de vies per prendre la bifurcaci\xc3\xb3, entorpint el tr\xc3\xa0nsit ferroviari.\n_START_SECTION_\nComplexitat\n_START_PARAGRAPH_\nLes xarxes d'alta velocitat promouen les bifurcacions a desnivell, ja que en circular els trens a 300km/h la circulaci\xc3\xb3 \xc3\xa9s dif\xc3\xadcil d'organitzar si els trens han d'ocupar altres vies per creuar al mateix nivell. Els grans radis de corba necessaris en l'alta velocitat obliguen a que les bifurcacions a desnivell siguin d'una gran longitud. Per aix\xc3\xb2, les bifurcacions a desnivell de major complexitat es poden trobar en les unions entre l\xc3\xadnies d'alta velocitat, on la necessitat d'empalmar totes les vies entre si per permetre qualsevol tipus de servei, i els par\xc3\xa0metres de disseny obliguen a realitzar grans nusos amb nombrosos salts de molt\xc3\xb3."